Lánshæfiseinkunnir ríkissjóðs lækkaðar hjá Standard & Poor's mbl.is / Kristinn Lánshæfiseinkunnir ríkissjóðs Íslands fyrir erlendar skuldbindingar hafa verið lækkaðar í A + / A - 1 og skuldbindingar í íslenskum krónum í AA / A - 1 + vegna ójafnvægis á milli peningamála og ríkisfjármála , af alþjóðlega matfyrirtækinu Standard & Poor's . Matsfyrirtækið Standard & Poor's birti í dag frétt sem er svo hljóðandi í íslenskri þýðingu frá Seðlabanka Íslands . „ Matsfyrirtækið Standard & Poor's greindi frá því í dag að það hefði lækkað lánshæfiseinkunnir ríkissjóðs Íslands fyrir langtímaskuldbindingar í erlendri mynt í A + úr AA - og fyrir skammtímaskuldbindingar í erlendri mynt í A - 1 úr A - 1 + . Breytingar við afgreiðslu fjárlaga 2007 eru þensluhvetjandi á sama tíma og brýn þörf er á að draga úr þjóðhagslegu ójafnvægi sem stafar af óhóflegri innlendri eftirspurn . Þessi þensluhvetjandi stefna er æ meira á skjön við stefnuna í peningamálum sem hefur knúið Seðlabankann til að auka enn frekar aðhald sitt , eins og hækkun stýrivaxta um 0,25 prósentur hinn 21. desember ber vitni . Eftir leiðréttingu vegna hagsveiflunnar og hækkun á áætluðum tekjum eru þensluhvetjandi áhrif sem verða við þessar breytingar , þ.e. í samanburði við upphaflegt fjárlagafrumvarp , í heild 13,6 ma.kr. eða sem samsvarar 1,2% af áætlaðri landsframleiðslu . Frekari slökun á aðhaldi , á sama tíma og framleiðslugeta er fullnýtt , er talin verða til þess að kynda enn frekar undir ofhitnuðu hagkerfi og auka líkur á harði lendingu . Þensluhvetjandi ríkisfjármál og spenna á vinnumarkaði skapa hættu á að verðbólguþrýstingur magnist enn . Við slíkar aðstæður myndi reyna meira á afkomu ríkissjóðs og skuldbindingar hans , svo sem vegna lánaábyrgða eða fjármálakerfisins . Erlend fjárþörf landsins er ein sú mesta af ríkjum sem hafa lánshæfismat . Hún stafar af mikilli erlendri skuldabyrði um gervallt hagkerfið ásamt miklum viðskiptahalla . Hreint útflæði fjármagns vegna beinnar erlendrar fjárfestingar og fjárfestingar í erlendu hlutafé auka einnig fjárþörf . Því er búist við að hrein erlend skuldastaða nemi hátt í 500% af erlendum tekjum í lok áratugarins þrátt fyrir ört vaxandi útflutning árin 2007 og 2008 vegna aukinnar álframleiðslu . Stöðugar horfur endurspegla mikla hagsæld og sveigjanleika sem vega á móti skuldsetningu útflutningsgreina og mjög veikri erlendri stöðu . Miklar tekjur og auðlegð sem og sterk staða ríkissjóðs hjálpa til við aðlögun hagkerfisins , " samkvæmt tilkynningu frá Standard & Poor's .